

**ROMÂNIA**

**JUDEŢUL SIBIU**

**MUNICIPIUL MEDIAŞ**

**DIRECŢIA DE ASISTENŢĂ SOCIALĂ**

Judeţul Sibiu, 551041, Mediaş, Aleea C-dor D. Moraru, nr. 11, Tel./ Fax 0269/837764

[www.primariamedias.ro](http://www.primariamedias.ro); email: das\_medias@yahoo.com

Operator prelucrare date cu caracter personal nr. 10292

**Nr. 692/17.02.2025**

**RAPORT DE SPECIALITATE**

privind aprobarea Regulamentului de exploatare a locuințelor sociale închiriate în Municipiul

Mediaș

Direcţia de Asistenţă Socială Mediaş, în calitate de administrator al fondului de locuinţe sociale de pe raza municipiului Mediaş şi în conformitate cu Regulamentul de organizare şi funcţionare a D.A.S. Mediaş, elaborează prin compartimentele de specialitate regulamente.

Raportat la dinamica realităţilor economico-sociale de la nivelul municipiului Mediaş este necesară o optimizare, eficientizare şi creştere a calităţii serviciilor sociale pentru îmbunătăţirea percepţiei cetăţenilor cu privire la calitatea şi performanţa acestor servicii, inclusiv o corelare a drepturilor şi obligaţiilor ce revin beneficiarilor de locuinţe sociale cu legislaţia aplicabilă în domeniu.

Având în vedere prevederile:

* Legii nr. 114/1996 privind locuinţele, republicată cu modificările şi completările ulterioare – art. 34 alin. (2) lit. c), art. 43;
* Legii nr. 292/2011 a asistenţei sociale;
* H.G. nr. 1275/2000 pentru aprobarea Normelor Metodologice pentru punerea în aplicare a Legii Locuinţei nr.114/1996, republicatã cu modificãrie şi completãri ulterioare;
* H.G. nr. 797 din 8 noiembrie 2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal;
* O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;
* Art. 1777 – 1834 din Cod civil cu modificările şi completările ulterioare;
* Regulamentului de organizare şi funcţionare a D.A.S. Mediaş;
* Metodologiei și criteriilor de repartizare a locuințelor sociale din fondul locativ al municipiului Mediaș pe anul 2025,

considerăm că se impune aprobarea unui regulament de exploatare a locuințelor sociale aflate în administrarea Direcţiei de Asistenţă Socială Mediaş, prin care să fie introduse condiţii şi obligaţii pentru chiriaşii de locuinţe sociale, în vederea unei mai bune întreţineri a acestor imobile.

Văzând Referatul de aprobare nr. \_\_\_\_\_\_/\_\_\_\_\_\_\_\_\_ şi având în vedere cele mai sus menționate, în baza art. 129 alin. (1) și alin. (2) lit. d), alin. (7) lit. b) din O.U.G. nr. 57/2019 privind Codul administrativ, poate fi supus dezbaterii și aprobării Consiliului Local proiectul de hotărâre prin care :

***1. Să se aprobe Regulamentului de exploatare a locuințelor sociale închiriate în Municipiul Mediaș.***

**Director executiv Direcția Administrație Publică Locală**

Ec. Mihaela Conea

**Director exec. adj.**

Soc. Camelia Popa

**Avizat juridic,**

**REFERAT DE APROBARE**

aRegulamentului de exploatare a locuințelor sociale închiriate în Municipiul

Mediaș

Direcţia de Asistenţă Socială Mediaş, în calitate de administrator al fondului de locuinţe sociale de pe raza municipiului Mediaş şi în conformitate cu Regulamentul de organizare şi funcţionare a D.A.S. Mediaş, elaborează prin compartimentele de specialitate regulamente.

Raportat la dinamica realităţilor economico-sociale de la nivelul municipiului Mediaş este necesară o optimizare, eficientizare şi creştere a calităţii serviciilor sociale pentru îmbunătăţirea percepţiei cetăţenilor cu privire la calitatea şi performanţa acestor servicii, inclusiv o corelare a drepturilor şi obligaţiilor ce revin beneficiarilor de locuinţe sociale cu legislaţia aplicabilă în domeniu.

De asemenea, ca urmare a finalizării procesului de execuție a lucrărilor de construcție la obiectivului de investiții „CONSTRUCȚIE LOCUINȚE SOCIALE COLECTIVE, INCLUSIV UTILITĂȚI ȘI AMENAJĂRI EXTERIOARE LOC DE JOACĂ, STRADA BAIA DE NISIP“, din care a rezultat disponibilitatea unui nr. de 80 de locuințe sociale care urmează a fi repartizate, precum și a modificărilor și completărilor legislative aduse Legii 114/1996 privind locuințele, a apărut necesitatea adaptării Regulamentului privind exploatarea locuințelor sociale închiriate în Municipiul Mediaș.

Astfel, deoarece cele opt blocuri de locuinţe sociale urmează să fie date în folosinţă pe parcursul acestui an, considerăm că se impune aprobarea unui regulament de exploatare a locuințelor sociale aflate în administrarea Direcţiei de Asistenţă Socială Mediaş, prin care să fie introduse condiţii şi obligaţii pentru chiriaşii de locuinţe sociale, în vederea unei mai bune întreţineri a acestor imobile.

Ca urmare, în conformitate cu prevederile art. 136 alin. (1) din O.U.G. nr. 57/2019 privind Codul Administrativ cu modificările şi completările ulterioare,

**SUPUN SPRE APROBARE**

proiectul de hotărâre privindaprobarea Regulamentului de exploatare a locuințelor sociale închiriate în Municipiul Mediaș.

**INIŢIATOR**

PRIMAR

GHEORGHE ROMAN